Grand Power

Grand Power zo un embregerezh armoù-tan hiniennel slovak, bet krouet e 2002, ha diazezet e Banská Bystrica.

 Istor 
kleiz|thumb|200x200px|Pistolennoù produet gant Grand Power.
Savet e voe an embregerezh gant ar Slovak Jaroslav Kuracina, a grogas da dresañ armoù pa oa krennard. Studiañ a reas en ur skol vilourel, e-lec'h ma krogas e 1992 da ijinañ ur bistolenn damaotomatek, dezhi ur sistem morailhañ dre ur c'hanol-tro. Breouiñ a reas e ijinadenn e 1994 en e vro. Un nebeud kentpatromoù anvet K1 a lakaas sevel gant an embregerezh Kinex Grand CASANOVA Daniel, Grand Power de l’entrepreneur innovateur de l’armement, Le Blog du Réseau de Recherche sur l'Innovation, 24/02/2021 (lennet d'an 02/12/2025).

Abalamour d'an enkadenn ekonomikel er broioù bet soviedel er bloavezhioù 1990, ha d'an diouer a fiziañs a berzh an tier-bank, Kuracina a rankas kendrec'hiñ posterien arc'hant prevez evit gellet kinnig e arm er saloñs IWA en Alamagn e 2002. Merzet e voe gant embregerien a bep seurt e bed an armoù, ha gant tennerien sport e bed an IPSC. Er memes bloaz e krouas an den an embregerezh Grand Power. Gwerzhet e voe an holl skouerennoù kentañ eus ar bistolenn, ha kregiñ a reas he froduerezh da vat e 2004, dindan an anv K100.

E 2008 e oa kroget Grand Power da ezporzhiañ e armoù d'ar Stadoù-Unanet. Ur rummad pistolennoù-mindrailher anvet Stribog a voulc'has e 2014. E 2021 e produe 2.500 arm bep miz. Produiñ a ra ivez an Araq, ur rummad fuzuilhoù-arsailh kambret e 7,62 × 39 mm, enne mesket perzhioù teknikel ha neuzioù an AK-47 hag hag an AR-15 HISSANE Amine, Grand Power Araq-S : le meilleur des deux mondes ?, Cibles n°664, miz Here 2025, pp. 38-42. 

Ur c'hant bennak a dud a labour evit an embregerezh hiziv an deiz, a brodu an holl armoù gwerzhet gantañ Company profile war lec'hienn an embregerezh (lennet d'an 02/12/2025).

Liammoù diavaez
  Lec'hienn ofisiel

Daveennoù

Rummad:Embregerezhioù Slovakia
Rummad:Embregerezhioù armoù-tan
Rummad:Embregerezhioù savet e 2002